நீல்சின் நீல்சன்

**நீல்சின் நீல்சன்** (*Nielsine Nielsen*) இவர் டென்மார்க்கில் முதல் பெண் கல்வியாளர் மற்றும் மருத்துவர் ஆவார்.  நீல்சின் 19850 ஆம் ஆண்டு, ஜூன் மாதம், 10 ஆம் தேதி பிறந்தார். இவர் 1885 இல் பட்டம் பெற்றார். மேலும் 1889 இல் தனது சொந்த மருத்துவப் பயிற்சியை நிறுவி ஒரு பொது மருத்துவராகப் பணியாற்றினார். டேனிஷ் பெண்கள் சங்கத்தில் தனது பணி மூலம் பாலின சமத்துவ இயக்கத்தில் தீவிரமாக இருந்து வந்தார்.

## ஆரம்பகால வாழ்க்கை
நீல்சின்னின் பெற்றோர் செல்வந்தரான கப்பல் உரிமையாளர் லார்ஸ் நீல்சன் (1808–86) மற்றும் கரேன் ஜென்சன் (1811–82) ஆவார்கள். இவர் ஸ்வென்ட்போர்க்கில் வளர்ந்தார். இவரது குழந்தைப் பருவத்தில், இவரது சகோதரரும் சகோதரியும் டைபாய்டு நோயால் இறந்தனர். இது மருத்துவத்தில் இவரது ஆர்வத்தைப் பாதித்ததாகக் கூறப்படுகிறது.

## தொழில்
1868 ஆம் ஆண்டில், கோபன்ஹேகனில் உள்ள ஃப்ரோக்னெர்ன் வில்லெமோஸ்-க்விஸ்ட்கார்ட்ஸ் நிறுவனத்தில் ஆசிரியராக இருந்து, ஓரிரு ஆண்டுகள் மாகாணங்களில் ஆளுநராகப் பணியாற்றினார். 1874 ஆம் ஆண்டில், இவர் ஸ்வீடிஷ் பெண் மருத்துவர் சார்லோட் யெஹ்லனுடன் கடிதப் போக்குவரத்து செய்தார். இவர் டேனிஷ் நாடாளுமன்ற உறுப்பினர் சி. இ. ஃபெங்கரைத் தொடர்பு கொள்ளுமாறு அறிவுறுத்தினார், இவர் பெண்களின் உரிமைகளை ஆதரிப்பவராக அறியப்பட்டவர் மற்றும் முன்னர் முதல் பெண் டேனிஷ் தந்தியாளரான மதில்டே ஃபைபிகரை ஆதரித்தவர். பல்கலைக்கழகத்தில் மருத்துவம் படிக்க ஃபெங்கர் தனது விண்ணப்பத்தை கல்வி அமைச்சகத்திற்கு அனுப்பினார்.

1875 ஆம் ஆண்டில், பெண்கள் பல்கலைக்கழகக் கல்வியை அனுமதிக்கும் சீர்திருத்தத்தை அரச ஆணை பிறப்பித்தது. 1877 ஆம் ஆண்டில், இவரும் ஜோஹன்னே க்ளீரப்பும் டென்மார்க்கில் முதல் இரண்டு பெண் பல்கலைக்கழக மாணவர்களானார்கள். பொருளாதார ரீதியாக இவர் படிப்பதை சாத்தியமாக்குவதற்காக டான்ஸ்க் குவிண்டேசம் நிதியத்திலிருந்து இவருக்கு ஒரு சிறிய உதவித்தொகை வழங்கப்பட்டது. நீல்சின் 1885 இல் மருத்துவ மருத்துவர் மற்றும் மருத்துவராக பட்டம் பெற்றார்.

நீல்சின் கோபன்ஹேகனில் ஒரு மருத்துவ பயிற்சியாளராக தன்னை நிலைநிறுத்திக் கொண்டார். இவர் மகளிர் மருத்துவத்தில் நிபுணத்துவம் பெற திட்டமிட்டிருந்தார், ஆனால் அந்த நேரத்தில் இருந்த ஒரே டேனிஷ் மகளிர் மருத்துவ நிபுணரான எஃப். ஹோவிட்ஸ் இவரை ஏற்றுக்கொள்ளவில்லை. இருப்பினும், 1906 ஆம் ஆண்டில் நீல்சின் பாலியல் நோய்களில் சமூக நிபுணராக நியமிக்கப்பட்டார் மற்றும் விபச்சாரிகளின் உரிமைகளில் ஈடுபட்டார்.

நீல்சின் நீல்சன் டான்ஸ்க் குவிண்டேசம்ஃபண்ட் (டி.கே) மூலம் பெண்கள் இயக்கத்தில் தீவிரமாக இருந்து வந்தார். இருப்பினும், மிகவும் கவனமாக இருந்த டி.கே.யை விமர்சித்த இவர், மிகவும் தீவிரமான பெண்கள் குழுக்களில் ஈடுபட்டார். 1893–1898 ஆம் ஆண்டில், இவர் பெண்கள் வாக்குரிமை சங்கமான குவிண்டேவல்கிரெட்ஸ்ஃபோரெனிங்கன் (கே வி எப்) இன் தலைவராக இருந்து வந்தார். 1904 ஆம் ஆண்டில், இவரும் லூயிஸ் நோர்லுண்ட், பிர்கிட் பெர்க் நீல்சன் மற்றும் ஆல்வில்டா ஹார்பூ ஹாஃப் ஆகியோரும் தாராளவாத கட்சியின் முதல் பெண் உறுப்பினர்களானார்கள். 1907 ஆம் ஆண்டில், குவிண்டர்ஸ் வால்கிரெட்டிற்கான லேண்ட்ஸ்ஃபோர்பண்டெட்டின் இணை நிறுவனர்களில் ஒருவராக இருந்தார்.

## மரபு
பிஸ்பெப்ஜெர்க் மருத்துவமனையில் ஒரு சாலைக்கு இவரது பெயரிடப்பட்டுள்ளது..  ரிக்ஷோஸ்பிடலெட்டில் ஒரு சாலைக்கு பெயரிடுவது பற்றி பேச்சு இருந்தது, ஆனால் அது நடக்கவில்லை.

## மேற்கோள்கள்

பகுப்பு:1850 பிறப்புகள்
பகுப்பு:1916 இறப்புகள்

பகுப்பு:டென்மார்க் அரசியல்வாதிகள்
பகுப்பு:நாடுகள் வாரியாகப் பெண்ணியவாதிகள்
பகுப்பு:நாடு வாரியாக செயற்பாட்டாளர்கள்
பகுப்பு:பொதுவகப்பகுப்பு விக்கித்தரவு தடப்பகுப்புகள்
பகுப்பு:டென்மார்க்கு மக்கள்
பகுப்பு:டென்மார்க் அறிவியலாளர்கள்
பகுப்பு:மறைக்கப்பட்ட பகுப்புகள்
பகுப்பு:நாடு வாரியாக மருத்துவர்கள்
பகுப்பு:தடப்பகுப்புகள்
பகுப்பு:நாடுகள் வாரியாகப் பெண்ணியம்
பகுப்பு:பெண்ணியவாதிகள்
பகுப்பு:நாடு வாரியாக மனித உரிமைச் செயற்பாட்டாளர்கள்
பகுப்பு:நாடு வாரியாக அரசியல்வாதிகள்
பகுப்பு:விக்கிப்பீடியா பகுப்புகள்
பகுப்பு:பெண்கள் உரிமைகள் செயற்பாட்டாளர்கள்
பகுப்பு:நாடு மற்றும் துறை வாரியாகப் பெண்கள்
பகுப்பு:வரலாற்றில் பெண்கள்
பகுப்பு:மருத்துவர்கள்
பகுப்பு:துறை வாரியாகப் பெண்கள்
பகுப்பு:தொழில் மற்றும் நாடு வாரியாகப் பெண்கள்
பகுப்பு:பெண் அறிவியலாளர்கள்